09/06/2021 | Administración LocalMunicipal
Fene
Secretaría
Ampliación das actuacións administrativas automatizadas no Concello de Fene

ANUNCIO O 23.04.2021 o alcalde ditou a Resolución da alcaldía núm.449/2021 de ampliación das actuacións administrativas automatizadas no Concello de Fene, que foi corrixida e ampliada o 28.05.2021 mediante a Resolución da alcaldía 635/2021 e que transcrita di: “PRIMEIRO.–Aprobar á ampliación das actuacións administrativas automatizadas do Concello de Fene reguladas no decreto da alcaldía 31 do 10 de xaneiro de 2019, – De carácter xeral: todas as actuacións e procedementos que se vaian incorporando, con carácter automatizado, à Plataforma de Tramitación Electrónica do Concello de Fene ou á súa sede electrónica (https://sede.fene. gal) – De carácter específico:  Expedición de certificados e de volantes de empadroamento.  Expedición automática de recibos de presentación no rexistro electrónico da Administración.  Expedición electrónica de certificados e de informes de datos individualizados dos padróns, matrículas, censos e outros documentos tributarios e de ingresos públicos.  Remisión de información e documentación con particulares e outras Administracións, Corporacións, Entidades e Institucións Públicas, Privadas e da Unión Europea.  Requirimentos de emenda relativos á obriga de relacionarse electronicamente coas administracións públicas. SEGUNDO.–Os órganos competentes en relación coas actuacións administrativas automatizadas, en exercicio da función de fe pública administrativa, son os seguintes:  Para a definición das especificacións ou detalle do procedemento de creación e emisión do certificado: Secretaría da Corporación.  Para o deseño informático, programación e mantemento e auditoría do sistema de información e do código fonte: A Xerencia de Informática da Deputación de A Coruña  Para a supervisión e control de calidade: Secretaría da Corporación. TERCEIRO.–A tramitación automática dos procedementos realizarase do seguinte xeito: 1. Os interesados poderán iniciar a tramitación automática dos procedementos indicados no rexistro do Concello ou lugares habilitados no artigo 16 da lei 39/2015, do 1 de outubro, de procedemento administrativo común das administracións públicas.2. Os interesados poderanse identificar e autenticar mediante documento nacional de identidade ou documento equivalente.3. A tramitación electrónica automatizada contempla a captura automática da información contida nas bases de datos corporativas do Concello.4. As aplicacións informáticas coas que se realizará a tramitación electrónica automatizada a que se refire esta resolución son, ademais de todas aquelas cuxa norma de creación así o prevexa, as seguintes: XESTIÓN DE PROCEDEMENTOS (TEDEC/SIGM). 5. Ostentarán permisos de Selado Electrónico unicamente os empregados públicos que sexan acreditados pola secretaría da Corporación.6. O Concello emitirá resolución automatizada que recollerá expresamente, ademais do contido establecido con carácter xeral na Lei 39/2015, do 1 de outubro, de procedemento administrativo común das administracións públicas, o seguinte: a) A súa condición de acto administrativo automatizado. b) O selo electrónico da entidade. c) O órgano que ha de considerarse responsable a efectos de impugnación, de acordo co indicado no resolve TERCEIRO da Resolución da alcaldía núm.31/2019, do 10 de xaneiro de 2019, é a alcaldía do Concello de Fene.7. O código electrónico de verificación permitirá verificar a autenticidade dos documentos xerados electrónica e automaticamente nos procedementos automatizados.8. Os expedientes administrativos e documentos xerados polas citadas aplicacións almacénanse nos sistemas de información municipais. Ditas aplicacións informáticas garantirán o control dos prazos, a identificación dos órganos responsables dos procedementos, así como a tramitación ordenada dos expedientes administrativos.9. As indicadas resolucións serán recorribles ante o órgano xurisdicional contencioso administrativo, previa reclamación potestativa ante a alcaldía, na forma establecida na Lei de procedemento administrativo.10. Os expedientes de tramitación automática arquivaranse no xestor documental TEDec SIGEM, asinado mediante selo electrónico do Concello.11. As copias dos documentos electrónicos terán a consideración que se establece no artigo 27 da Lei 39/2015, do 1 de outubro, de procedemento administrativo común das administracións públicas CUARTO.–Dar traslado da presente resolución aos distintos servizos administrativos da Corporación, e dar conta ao Pleno da Corporación na primeira sesión que se celebre. QUINTO.–Esta resolución producirá efectos desde a súa publicación no Boletín oficial da Provincia de A Coruña. Igualmente publicarase na sede electrónica do Concello de Fene a efectos de xeral coñecemento de acordo co artigo 45.1. a) da Lei 39/2015.” En Fene, asinado dixitalmente o 4 de xuño de 2021 polo alcalde Juventino José Trigo Rey.